श्रीकृष्ण की सीख : जब किसी का रिश्ता तय हो तो वर्तमान के साथ ही भविष्य की संभावनाओं पर भी ध्यान जरूर दें
सुभद्रा श्रीकृष्ण और बलराम की बहन थीं। बलराम चाहते थे कि सुभद्रा का विवाह दुर्योधन से हो जाए। जबकि, सुभद्रा दुर्योधन से नहीं, अर्जुन से विवाह करना चाहती थीं। सुभद्रा के मन की बात समझकर श्रीकृष्ण ने अर्जुन से बात की। Krishna's lesson: lord krishna and balram story, arjun and subhadra story in hindi, mahabharata lesson
सुभद्रा श्रीकृष्ण और बलराम की बहन थीं। बलराम चाहते थे कि सुभद्रा का विवाह दुर्योधन से हो जाए। जबकि, सुभद्रा दुर्योधन से नहीं, अर्जुन से विवाह करना चाहती थीं। सुभद्रा के मन की बात समझकर श्रीकृष्ण ने अर्जुन से बात की।
श्रीकृष्ण ने अर्जुन से कहा कि तुम सुभद्रा से विवाह कर लो।
अर्जुन ने श्रीकृष्ण की बात ध्यान से सुनी और सुभद्रा का अपहरण कर लिया। जब अर्जुन ने सुभद्रा का अपहरण किया था, उस समय बलराम और यदुवंशियों की सभा चल रही थी। सभा में जब ये सूचना आई तो बलराम अर्जुन पर गुस्सा हो गए।
बलराम ने यदुवंशियों को आदेश दिया कि युद्ध की तैयारियां करो। अर्जुन से युद्ध करना होगा, वह भी एक योद्धा है, उससे युद्ध आसान नहीं होगा।
बलराम की बातें मानकर सभी यदुवंशियों ने बड़े युद्ध की तैयारी शुरू कर दी। सभी तैयारियों में लगे थे, उस समय बलराम ने देखा कि सभी तैयारी कर रहे हैं, लेकिन कृष्ण तो चुपचाप बैठे हैं।
बलराम ने पूछा कि कृष्ण, तुम चुप क्यों हो? तुम्हारे कहने पर ही हमने अर्जुन का सत्कार किया था। आज उसने हमारी बहन का अपहरण कर लिया है। ये तो उसने गलत काम किया है।
श्रीकृष्ण ने कहा कि इस समय आप गुस्से में हैं और अर्जुन को मारना चाहते हैं। जरा सोचिए ऐसा करके आप अपनी बहन को विधवा कर देंगे। अर्जुन कोई सामान्य व्यक्ति नहीं है। कुंती पुत्र को कौन संबंधी नहीं बनाना चाहेगा। बड़े भैया हमें ध्यान रखना चाहिए कि अपने परिवार में किसी के विवाह का निर्णय सिर्फ वर्तमान देखकर न लिया जाए। ये निर्णय लेते समय व्यक्ति के पिछले समय के साथ ही भविष्य की संभावनाओं को भी देखना चाहिए।
भगवान ने आगे कहा कि मुझे लगता है कि दुर्योधन का भविष्य अंधकार में है और अर्जुन का भविष्य उज्जवल है। ये आपको भी देखना चाहिए। इस समय अर्जुन के पास मेरा ही रथ है। मेरे ही अद्भुत घोड़े हैं। उससे युद्ध करना आसान नहीं है। हमें तो उसका स्वागत करना चाहिए कि हमारी बहन ने एक सही जीवन साथी का चयन किया है।
श्रीकृष्ण की बातें सुनकर बलराम का गुस्सा शांत हो गया। इसके बाद सभी यदुवंशियों ने अर्जुन का स्वागत किया।